stanford-oval/wikipedia huggingface dataset:
4-tert-butyylifenoli

| 4-tert-butyylifenoli |
| --- | --- |

Tunnisteet
CAS-numero:  98-54-4
PubChem CID:  7393
SMILES:  CC(C)(C)C1=CC=C(C=C1)O
Ominaisuudet
Molekyylikaava:  C10H14O
Moolimassa:  150,212 g/mol
Sulamispiste:  98 °C
Kiehumispiste:  239,5 °C
Tiheys:  0,9081 g/cm3
Liukoisuus veteen:  0,4998 g/l (25 °C)
4-tert-butyylifenoli (C10H14O) eli p-tert-butyylifenoli on fenolijohdannaisiin kuuluva orgaaninen yhdiste. Yhdistettä voidaan käyttää polymeerien valmistamiseen ja hapettumisenestoaineena.
Ominaisuudet, valmistus ja käyttö

Huoneenlämpötilassa 4-tert-butyylifenoli on valkoista kiteistä ainetta. Yhdiste liukenee vain niukasti veteen ja liukoisuus kasvaa lämpötilan kasvaessa. Aine liukenee hyvin emäksiin ja orgaanisiin liuottimiin, esimerkiksi etanoliin ja dietyylieetteriin.
4-tert-butyylifenolia valmistetaan fenolin ja isobuteenin reaktiolla, jonka katalyyttinä toimivat muun muassa rikki- tai fosforihapot, happamat zeoliitit tai ioninvaihtohartsit ja sinkkikloridi. Myös fenolin ja 2-tert-butyylifenolin tai 2,6-di-tert-butyylifenolin välistä vaihtoalkylointireaktiota käytetään.
4-tert-butyylifenolia käytetään erityisesti fenoliformaldehydihartsien valmistuksessa. Polykarbonaattien valmistuksessa 4-tert-butyylifenolia käytetään säätämään tuotteen molekyylimassaa. Yhdisteestä valmistetaan myös liimoja, hajusteissa käytettäviä yhdisteitä, emulgaattoreita ja kaliksareeneja. Kumeihin ja saippuoihin 4-tert-butyylifenolia lisätään hapettumisenestoaineeksi.
Aiheesta muualla

International Labour Organization (ILO): para-tert-Butylphenol (englanniksi)
Human Metabolome Database (HMDB): 4-tert-Butylphenol (englanniksi)
Ailik

Ailik
Ailik (kiin.: 艾里克湖; pinyin: Àilǐkè Hú) on järvi Xinjiangin autonomisella alueella Kiinassa.
Ailikin pinta-ala on 70 neliökilometriä ja tilavuus 250 miljoonaa kuutiometriä vettä.
4-tiapentanaali

| 4-tiapentanaali |
| --- | --- |

Tunnisteet
IUPAC-nimi:  3-(metyylilsulfanyyli)propanaali
CAS-numero:  3268-49-3
PubChem CID:  18635
Ominaisuudet
Molekyylikaava:  C4H8OS
Moolimassa:  104,171  g/mol g/mol
Ulkomuoto:  Väritön neste, joka tuoksuu voimakkaasti sipulilta
Sulamispiste:  –58 °C
Kiehumispiste:  165–166 °C
Liukoisuus veteen:  170 g/l (25 °C)
   
4-tiapentanaali eli 3-(metyylisulfanyyli)propanaali (muita nimiä metionaali ja 3-(metyylitio)propionialdehydi) on aldehydeihin ja tioeettereihin kuuluva orgaaninen yhdiste, jonka kemiallinen kaava on CH3SCH2CH2CHO. Se on metioniinin hajoamistuote. Huoneenlämmössä 4-tiapentanaali on väritöntä nestettä, jolla on voimakas, sipulimainen tai lihainen haju. Se hajoaa helposti, ja sitä tulee säilyttää kylmässä ja typpi-ilmakehässä.
Esiintyminen

4-tiapentaalia esiintyy pieniä määriä mustassa ja vihreässä teessä, sekä paistetuissa tai ruskistetuissa perunatuotteissa, ennen muuta perunalastuissa. Sitä muodostuu metioniinista Maillard-reaktiossa.
Käyttö ja valmistus

4-tiapentanaalia käytetään pieninä määrinä makuaineena elintarviketeollisuudessa. Korkean hintansa takia sitä ei lisätä perunatuotteisiin, vaan raaka-aineena käytettyjen perunoiden metionaalipitoisuutta nostetaan biotekniikan avulla. Vaikka puhdas 4-tiapentanaali on syövyttävää ja myrkyllistä, elintarvikkeissa sitä esiintyy niin pieniä määriä, että sillä ei ole merkitystä. Sitä käytetään myös reagenssina ja liuottimena orgaanisissa synteeseissä.
Adab

Adab (nykyinen Bismāyah) oli muinainen sumerilainen kaupunki. Se sijaitsi etelään Nippurista nykyisen Wasitin maakunnan alueella Irakissa. Edgar James Banksin johtamissa arkeologisissa kaivauksissa vuosina 1903–1904 löydettiin rakennuksia esihistorialliselta ajalta, Ur-Nammun hallintokaudelta (vallassa noin 2112–2095 eaa.). Adab oli tärkeä keskus kuitenkin vain noin vuoteen 2000 eaa. asti. Sumerin kuninkaiden luettelossa kaupunkiin liitetään yksi varhaisimmista dynastioista, johon kuuluu vain yksi kuningas, Lugal-anne-mundu, jonka kerrotaan hallinneen 90 vuotta. Kuningasluettelon mukaan hän olisi ollut kuninkaana noin vuonna 2400 eaa. Adabin suojelusjumalatar oli Ninhursag.
Ailinginae

| Ailinginae |
| --- | --- |
 Ailinginae satelliittikuvassa.
Merialue:  Tyynimeri
Saaria yht.:  25
Pinta-ala:  2,8 km²
Valtio
Valtio:  Marshallinsaaret
Väestö
Väkiluku:  asumaton
Ailinginae on 25 saaresta koostuva atolli Marshallinsaarilla Tyynellämerellä. Se sijaitsee Ralikin saariketjun pohjoispäässä, noin kaksikymmentä kilometriä Rongelapin atollista lounaaseen. Ailinginaen maapinta-ala on 2,8 neliökilometriä. Suurimmat sen 25 saaresta ovat Ribinouri ja Mogiri.[lähde? ]
Marshallinsaaret
Ailinginae
Ailinglaplap
Ailuk
Arno
Aur
Bikar
Bikini
Bokak
Ebon
Enewetak
Erikub
Jabat
Jaluit
Jemo
Kili
Kwajalein
Lae
Lib
Likiep
Majuro
Maloelap
Mejit
Mili
Nadikdik
Namorik
Namu
Rongelap
Rongerik
Toke
Ujae
Ujelang
Utirik
Wotho
Wotje
Abdou Talat

| Henkilötiedot |
| --- | --- | --- | --- |
Syntymäaika: 25. toukokuuta 1961 (ikä 63)
Syntymäpaikka: Kairo, Egypti
Lempinimi: Dalla
Valmennusura
2003: HIFK
2004: Honka
2005–2007: HJK (kakkosvalmentaja)
2005–2007: Klubi 04
2008: Atlantis
2011–2014: Klubi 04
2015–2018: Käpylän Pallo

Abdou ”Dalla” Talat (s. 25. toukokuuta 1961 Kairo) on suomalais-egyptiläinen jalkapallovalmentaja.
Kaudella 2004 Talat toimi FC Hongan päävalmentajana, ja hänet valittiin Ykkösen parhaaksi valmentajaksi.[lähde? ] Talat siirtyi Helsingin Jalkapalloklubiin vuonna 2005, jossa hän toimi Keith Armstrong kakkosvalmentajana ja reservijoukkue Klubi 04:n päävalmentajana. Kaudella 2005 HJK voitti SM-hopeaa ja Klubi 04 nousi Talatin johdolla Ykköseen. Myös kaudella 2006 HJK sijoittui toiseksi. Talat valmensi HJK:ssa vuoteen 2007 asti, minkä jälkeen hänet valittiin Ykkösessä pelaavan Atlantiksen päävalmentajaksi. Talat erosi elokuussa 2008 heikosti menneen kauden vuoksi. Atlantiksen jälkeen hän palasi HJK:iin, jossa hän toimi ensin B-juniorien päävalmentajana ja vuosina 2011–2014 Klubi 04:n päävalmentajana. Vuonna 2015 Talat siirtyi Käpylän Pallon päävalmentajaksi, jona hän toimi vuoteen 2018 asti.
Abdoul Mbaye

| Abdoul Mbaye> Senegalin pääministeri |
| --- | --- |
 2012–2013  
Edeltäjä:  Souleymane Ndéné Ndiaye
Seuraaja:  Aminata Touré
Henkilötiedot
Abdoul Mbaye (s. 13. huhtikuuta 1953 Dakar) on senegalilainen pankkiiri ja poliitikko, joka toimi maansa pääministerinä 2012–2013. Hän ei edustanut mitään puoluetta. Hän opiskeli hyvissä liikealan oppilaitoksissa Senegalissa ja Ranskassa ja työskenteli ennen pääministeriksi valintaansa Länsi-Afrikan keskuspankissa.
Aavikkopussimäyrä

| Aavikkopussimäyrä |
| --- | --- |

Uhanalaisuusluokitus
 Hävinnyt  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Theria
Osaluokka::  Pussieläimet Metatheria
Lahko::  Pussimäyrät Peramelemorphia
Heimo::  Pussimäyrät Peramelidae
Alaheimo::  Peramelinae
Suku::  Australiankuonopussimäyrät Perameles
Laji::  eremiana
Kaksiosainen nimi
 Perameles eremiana  Spencer, 1897 
Katso myös
   Aavikkopussimäyrä Wikispeciesissä   Aavikkopussimäyrä Commonsissa 
Infobox OKNimi-testi OKIUCN-testi OK: 
Aavikkopussimäyrä (Perameles eremiana) oli pienikokoinen pussimäyrälaji, joka eli Australian keskiosien vähäsateisilla alueilla. Lajin arvellaan kuolleen jo sukupuuttoon, viimeinen tunnettu yksilö kuoli vuonna 1943.
Ulkonäkö ja koko

Aavikkopussimäyrä oli 15–30 senttimetrin mittainen, ja sen häntä oli kymmensenttinen. Takajalkojen jalkapohjat olivat huomattavan karvaiset.
Abu Dhabin kansainvälinen lentoasema

Abu Dhabin kansainvälinen lentoasema (virallisesti Abu Dhabi International Airport, arab. مطار أبوظبي الدول‎) (IATA: AUH, ICAO: OMAA) on Abu Dhabissa, Yhdistyneissä arabiemiirikunnissa sijaitseva lentoasema. Lentoasemalla on yksi kiitotie ja asema sijaitsee 27 metrin korkeudessa meren pinnasta. Lentoaseman kautta kulki vuonna 2002 3 986 665 ihmistä. Asema toimii myös Etihad Airwaysin solmukohtana.
Lentoyhtiöt

Luettelo yhtiöistä, jotka liikennöivät Abu Dhabin kansainväliselle lentoasemalle.
Air France
Air India
Air Seychelles
Biman Bangladesh
Britannia Cargo
British Airways
China Airlines
Egyptair
Etihad Airways
Finnair
Gulf Air
Iran Aseman Airlines
Kish Air
KLM
Kuwait Airways
Lufthansa
MEA
Pakistan Int´l
Qatar Airways
Royal Jordanian
Saudi Arabian
Shaheen Air International
Singapore Airlines Cargo
Srilankan Cargo
Sudan Airways
Turkish Airlines
Turkmenistan
Yemenia
Aiheesta muualla

Wikimedia Commonsissa on kuvia tai muita tiedostoja aiheesta .
Abu Dhabi International Airportin virallinen kotisivu (englanniksi)
World Aero Data (Arkistoitu – Internet Archive) (englanniksi)
Azworldairports.com (englanniksi)
Alan Curbishley

| 0 | 1 | 2 |
| --- | --- | --- |

Henkilötiedot
Koko nimi: Llewellyn Charles Curbishley
Syntymäaika: 8. marraskuuta 1957 (ikä 66)
Syntymäpaikka: Forest Gate, Lontoo, Englanti
Pelipaikka: keskikenttäpelaaja
Pituus: 178cm
Lempinimi: Curbs
Seurat
| Vuodet | Seura | O (M) |
| 1975–1979 1979–1983 1983–1984 1984–1987 1987–1990 1990–1993 | West Ham United Birmingham City Aston Villa Charlton Athletic Brighton & Hove Albion Charlton Athletic Yhteensä | 85(5) 130(11) 36 (1) 63 (6) 116(13) 28 (0) 458(36) |
Maajoukkue
|  | Englannin U21-vuotiaiden jalkapallomaajoukkue | 1 (0) |
Valmennusura
1991–2006 2006–2008: Charlton Athletic West Ham United
 Seurajoukkueuran tilastot kattavat vain kansalliset sarjat.
Llewellyn Charles Curbishley (s. 8. joulukuuta 1957 Forest Gate, Lontoo, Englanti) on englantilainen jalkapallovalmentaja ja entinen keskikenttäpelaaja.
Peliura

Curbishley aloitti peliuransa West Hamissa 1975. Hän pelasi lontoolaisseurassa 85 ottelua ennen siirtymistään Birmingham Cityyn 1979. 1983 Curbishley siirtyi paikallisvastustaja Aston Villaan, josta 1984 Charltoniin. 
1987 Curbishley lähti Charltonista Brighton & Hoveen, josta palasi takaisin Charltoniin 1990. 
Curbishley toimi vuoden pelaaja-apuvalmentajana ja kaksi vuotta pelaajavalmentajana. Curbishleyn peliura päättyi Charltonissa lopullisesti 1993.
Valmennusura

Alan Curbishleyn valmennusura alkoi Charltonin päävalmentajan Lennie Lawrencen apulaisvalmentajana 1990. Curbishley pelasi valmentamisen ohella vuoteen 1993 saakka.
1991 Lawrence jätti Charltonin ja Curbishleysta tuli päävalmentaja yhdessä Steve Grittin kanssa. 1995 Gritt lähti Charltonista ja Curbishley otti päävalmentajan tehtävät vastaan yksin.
Curbishleyn ura Charltonista jatkui pitkään, syyskuussa 2005 hän juhli 600 otteluaan joukkueen päävalmentajana voitolla Birminghamista. Kaikki vuodet Charlton on säilynyt Englannin Valioliigassa.
Vuonna 2006 brittimedia spekuloi, että Curbishleystä tulisi Englannin jalkapallomaajoukkueen uusi päävalmentaja MM-kilpailuiden 2006 jälkeen. Kauden 2005–2006 Curbishley jätti Charltonin 15 vuoden valmennusurakan jälkeen. 
Curbishleyn viimeiseksi otteluksi jäi 4–0-tappioon päättynyt ottelu Manchester Unitedia vastaan toukokuussa 2006. Ottelu oli samalla Curbishleyn 729 joukkueen peräsimessä.
Curbishleystä ei tullut kuitenkaan maajoukkueen päävalmentajaa, kun Steve McClaren otti tehtävän vastaan toukokuussa 2006. Curbishleyn valmennusura kuitenkin jatkui joulukuussa 2006, kun hän korvasi erotetun Alan Pardew'n West Hamin peräsimessä.
Kesällä 2008 Curbishely ajautui riitoihin West Ham Unitedin seurajohdon ja eritoten urheilujohtaja Gianluca Nanin kanssa. Pelaajasiirtoihin liittyneet erimielisyydet johtivat lopulta Curbishleyn eroamiseen tehtävistään syyskuussa 2008.
Muuta

Alan Curbishley on mm. The Whon, Marc Bolanin ja Judas Priestin managerina toimineen Bill Curbishleyn veli.
Aisnen ensimmäinen taistelu

Aisnen ensimmäinen taistelu (ransk. 1re Bataille de l’Aisne) oli ensimmäisen maailmansodan alkuvaiheessa osa ympärysvaltojen hyökkäystä Marnejoen taistelusta vetäytyvien Alexander von Kluckin komentaman Saksan keisarikunnan 1. armeijan ja Karl von Bülowin 2. armeijan oikeaa sivustaa vastaan. Hyökkäys alkoi illalla 12. syyskuuta 1914 vetäytyvien saksalaisten kiivaan takaa-ajon jälkeen ja taistelu päättyi 28. syyskuuta. Tämän jälkeen alkoi rintaman jatkaminen kohti pohjoista eli ”kilpajuoksu Atlantille”.
Taistelu

Saksalaisten käännyttyä takaa-ajavia ympärysvaltojen joukkoja vastaan 13. syyskuuta, jolloin heillä oli hallussaan eräs edullisimmasta asemista länsirintamalla. Samalla Josias von Heeringin johtama Saksan keisarikunnan 7. armeija oli liittynut puolustajiin. Joukot olivat Compiègnen ja Berry-au-Bacin välillä syvän ja kolmekymmentä metriä leveän länteen virtaavan Aisne-joen rannalla. Kummallakin puolella jokea oli runsas kilometri alavaa maata, jonka jälkeen alkoi ylänkö. Saksalaiset asettuivat asemiin korkeammalla olevalle pohjoispuolelle noin kolme kilometriä joesta. Rintaman edessä oleva alue ei tarjonnut hyökkääjille suojaa.
Sakeassa sumussa 13. syyskuuta pääosa Brittiläisen siirtoarmeijan joukoista ylitti ponttoonisiltaa tai osittain tuhottuja siltoja pitkin Aisnen ja ryhmittyi oikealla Bourg-et-Cominiin ja vasemmalla Venizeliin. Venizelin itäpuolella oleva Chivres oli saksalaisten puolustussuunnitelman mukaan pidettävä alue, jonne oli pääosa voimasta koottu. Ranskan 5. (Franchet d’Espèrey) ja 6. armeija (Maunoury) ylittivät Aisnen Berry-au-Bacissa vallaten Chemin des Damesin itäkärjen. Joukot olivat taistelukosketuksissa koko rintaman pituudelta. Chemin des Damesin itäpuolella Ranskan 4., 5. ja 9. armeija olivat passiivia edeten ainoastaan hieman 13. syyskuuta saavuttamistaan asemista.
Brittien siirtoarmeija ylitti aukion sumun turvin, mutta aamulla kaikonnut sumu paljasti heidät puolustajille. Joukot olivat ilman suojaa avoimella kentällä puolustajan tulessa.
Asemasota

Nopeasti selvisi, ettei kumpikaan kyennyt etenemään eikä kumpikaan osapuoli perääntyisi. Joukot jumiutuivat tälle kapealle alueelle seuraaviksi neljäksi vuodeksi. John French määräsi 14. syyskuuta Britannian siirtoarmeijan kaivautumaan, mutta käytettävissä oli ainoastaan rajallinen määrä pioneerivälineistöä. Sotilaat hankkivat kaivautumiseen tarvittavia välineitä läheisiltä maatiloilta ja kylistä. Ilman taistelutapaan liittyvää koulutusta joukot kaivautuivat mataliin kuoppiin, jotka antoivat vain hieman suojaa tulelta ja tähystykseltä. Pian kaivauduttiin syvemmälle, ja juoksuhaudat olivat jopa kaksi ja puoli metriä syviä ja samalla niitä maastoutettiin.
Sodankäyntitapa oli myös saksalaisjoukoille uutta, ja heidän varusteensa oli suunniteltu kuuden viikon liikkuviin taisteluihin. Joukot omaksuivat kuitenkin nopeasti uuden taktiikan. Piirityshaupitsit aloittivat ammunnan ja kranaatinheittimet, kiväärikranaatit sekä käsikranaatit otettiin käyttöön. Valonheittimet, soihdut ja periskoopit otettiin myös osaksi saksalaisjoukkojen varustusta.
Brittijoukoilla oli puutetta raskaasta aseistuksesta ja divisioonalla oli vain neljä 60 naulan tykkiä, jotka kantoivat saksalaisten asemiin ja nekin olivat kaliiperiltaan pienempiä kuin saksalaisten, niiden kantama oli pienempi ja ennen kaikkea niitä oli vähemmän. Britteinsaarilta toimitettiin neljä nelitykkistä kuuden tuuman tykein varustettua patteria, vaikka ne eivät vastanneetkaan teholtaan saksalaisten kahdeksan tuuman haupitseja kykenivät hieman tasoittamaan tilannetta.
Kilpajuoksu Atlantille

Kolme viikkoa kestäneen kaivautumisen jälkeen kumpikin osapuoli luopui rintamahyökkäyksestä ja pyrki kiertämään pohjoisen siiven. Tätä jaksoa kutsutaan kilpajuoksuksi Atlantille. Länsirintama vaihtui asemasodaksi ja juoksuhaudat kattoivat yli 640 kilometrin matkan. Belgiasta Nieuwpoortista juoksuhaudat kulkivat etelään kääntyen kaakkoon Noyonissa ja jatkuen ohi Reimsin, Verdunin, Saint-Mihielin ja Nancyn ennen kääntymistään etelää Sveitsin rajalle 32 kilometriä Belfortista itään.
Aiheesta muualla

Kuvia tai muita tiedostoja aiheesta Aisnen ensimmäinen taistelu Wikimedia Commonsissa
Aavikkosirppimatkija

| Aavikkosirppimatkija |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Matkijat Mimidae
Suku::  Sirppimatkijat Toxostoma
Laji::  lecontei
Kaksiosainen nimi
 Toxostoma lecontei  Lawrence, 1851 
Katso myös
   Aavikkosirppimatkija Wikispeciesissä   Aavikkosirppimatkija Commonsissa 
Infobox OKNimi-testi OKIUCN-testi OK: 
Aavikkosirppimatkija (Toxostoma lecontei) on matkijoiden heimoon kuuluva varpuslintu.
Levinneisyys

Aavikkosirppimatkijaa tavataan Meksikon luoteisosissa ja Yhdysvaltain lounaisosissa. Lajin kannankehitys on vakaa, ja se on luokiteltu elinvoimaiseksi.
Aavikkotaipaani

| Aavikkotaipaani |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Suomumatelijat Squamata
Alalahko::  Käärmeet Serpentes
Heimo::  Myrkkytarhakäärmeet Elapidae
Alaheimo::  Melakäärmeet Hydrophiinae
Suku::  Taipaanit Oxyuranus
Laji::  microlepidotus
Kaksiosainen nimi
 Oxyuranus microlepidotus  (McCoy, 1879) 
 Aavikkotaipaanin levinneisyys
Katso myös
   Aavikkotaipaani Wikispeciesissä   Aavikkotaipaani Commonsissa 
Infobox OKNimi-testi OKIUCN-testi OK: 
Aavikkotaipaani on talvella väriltään ruskea.
Kesällä aavikkotaipaani on väriltään oliivinvihreä.
Aavikkotaipaani (Oxyuranus microlepidotus) on Australiassa esiintyvä myrkkykäärme. Se on maailman myrkyllisin maalla elävä käärme. Kookkaan yksilön myrkkyvarastot riittävät tappamaan äärimmillään 100 aikuista ihmistä tai 250 000 hiirtä. Käärmettä tavataan Australian sisäosissa. Kuivuneiden jokien pohjat ovat lajin mieleisintä elinympäristöä. Aavikkotaipaani munii kerrallaan 12–20 munaa.
Aavikkotaipaani kasvaa 2–2,5 metrin mittaiseksi. Sen harmaanruskeissa suomuissa on mustat reunat. Yleensä mustassa ja terävässä päässä on suuret silmät. Se on päiväaktiivinen ja hyvin arka. Aavikkotaipaanin ravintoon kuuluvat rotat ja pienet pussieläimet, joita se etsii kuivuneiden uomien pohjahalkeamista.
Käärmeen myrkyllisyydestä ei ollut selvää näyttöä ennen vuotta 1975, jolloin ensimmäinen elävä yksilö saatiin pyydystettyä. On laskettu, että käärme iskee yhdellä puremalla saaliiseensa 44 milligrammaa myrkkyä, mutta on tavattu myös yksilöitä, jotka ruiskuttavat saaliiseensa jopa 110 milligramman annoksia. Kun panee pienen annoksen aavikkotaipaanin myrkkyä kuppiin, joka sisältää ihmisen verta, veri hyytyy sekunneissa. Terveellä ihmisellä puremasta on 7 tuntia elinaikaa. Hiirellä elinaikaa puremasta ei ole kuin pari sekuntia. Vasta-aineita on kehitelty. Lähes kaikki aavikkotaipaanin puremaksi joutuneet ovat olleet käärmettä tutkimuksissa käsitelleitä herpetologeja. Yksikään oikein hoidettu purema ei ole johtanut ihmisen kuolemaan.
Aiheesta muualla

Tietoja käärmeestä (Arkistoitu – Internet Archive)
ITIS: Oxyuranus microlepidotus (englanniksi)
Inchem.org: Oxyuranus microlepidotus (englanniksi)
The University of Adelaide, Australia, Clinical Toxinology Resources: Oxyuranus microlepidotus (englanniksi)
200

| --- | --- |
Vuosisadat: I vuosisata · 100-luku · 200-luku · 300-luku · 400-luku
Vuosikymmenet: 190-luku · 200-luku · 210-luku · 220-luku · 230-luku · 240-luku 250-luku · 260-luku · 270-luku · 280-luku · 290-luku · 300-luku
Vuodet: 190 · 191 · 192 · 193 · 194 · 195 · 196 · 197 · 198 · 199 200 · 201 · 202 · 203 · 204 · 205 · 206 · 207 · 208 · 209 210 · 211 · 212 · 213 · 214 · 215 · 216 · 217 · 218 · 219 220 · 221 · 222 · 223 · 224 · 225 · 226 · 227 · 228 · 229 230 · 231 · 232 · 233 · 234 · 235 · 236 · 237 · 238 · 239 240 · 241 · 242 · 243 · 244 · 245 · 246 · 247 · 248 · 249 250 · 251 · 252 · 253 · 254 · 255 · 256 · 257 · 258 · 259 260 · 261 · 262 · 263 · 264 · 265 · 266 · 267 · 268 · 269 270 · 271 · 272 · 273 · 274 · 275 · 276 · 277 · 278 · 279 280 · 281 · 282 · 283 · 284 · 285 · 286 · 287 · 288 · 289 290 · 291 · 292 · 293 · 294 · 295 · 296 · 297 · 298 · 299 300 · 301 · 302 · 303 · 304 · 305 · 306 · 307 · 308 · 309
Vuosi 200 oli juliaanisen kalenterin mukaan karkausvuosi. Vuosi alkoi tiistaista.
Tapahtumia

Maailman väkiluku oli noin 190 miljoonaa.
Tapahtumia > Antiikin Rooma

Rooman keisari Septimius Severus vierailee Syyrian, Palestiinan ja Arabian provinsseissa.
Tapahtumia > Amerikka

Mayojen korkeakulttuurin alku (arvioitu alkuvuosi)
Syntyneitä

Cyprianus, roomalainen piispa ja kirjailija (k. 258)
Diophantus, kreikkalainen matemaatikko ja kirjailija
Marcus Claudius Tacitus, Rooman keisari (k. 276)
Novatianus, roomalainen vastapaavi ja teologi (k. 258)
Valerianus, Rooman keisari (k. 260/264)
Zhang Changpu, kiinalainen jalkavaimo (k. 257)
Kuolleita

Gan Ji, kiinalainen taolainen pappi ja kirjailija
Ju Shou, kiinalainen neuvonantaja ja poliitikko
Quintus Aemilius Saturninus, roomalainen viranomainen
Sun Ce, kiinalainen kenraali ja sotaherra (s. 175)
Tian Feng, kiinalainen viranomainen, neuvonantaja ja poliitikko
Xu Gong, kiinalainen viranomainen, hallintovirkamies ja sotaherra
Zheng Xuan, kiinalainen filosofi ja kirjailija (s. 127)
Age of Hammer Wars

Age of Hammer Wars on Dynamic Systemsin luoma ja iSquared Gamesin julkaisema peli. Se julkaistiin Aasiassa ja Euroopassa 1. huhtikuuta 2010. Myöhemmin se julkaistiin Pohjois-Amerikassa 19. lokakuuta 2010.
Pelissä pystyy pelaamaan kahta muotoa: kampanjaa ja vapaita tehtäviä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:ARTIKKELINNIMI
Alamäki

Alamäki on suomalainen sukunimi, ja nimen kantajia ovat esimerkiksi seuraavat henkilöt:
Matti Alamäki (s. 1956), autourheilija
Leena Harkimo o.s. Alamäki (s. 1963), Kokoomuksen kansanedustaja
V. Alamäki Oy (Vilppu Alamäki Oy), entinen oululainen linja-autoliikennöitsijä.
Vilho Alamäki (s. 1924). Karjala-lehden päätoimittaja
Jyrki Alamäki (s. 1963), Diplomi-insinööri
| --- | --- |
: Tällä täsmennyssivulla luetellaan henkilöitä, joilla on sama sukunimi.
Alamut

Alamutin raunioita
Alamut oli keskiaikainen vuoristolinnoitus, joka sijaitsi nykyisen Iranin alueella Elburz-vuoristossa Kaspianmerestä etelään, noin 100 kilometriä nykyisestä Teheranista. Nykyisin Alamutista on jäljellä vain raunioita.
Ensimmäinen linnoitus rakennettiin iranilaishistorioitsija Hamdollah Mostowfin mukaan 840-luvulla ja se sijaitsi 2100 metrin korkeudessa. Sinne oli vain yksi kulkureitti, joten linnakkeen valloittaminen oli äärimmäisen vaikeaa. Alamutin tunnetuimmat hallitsijat olivat assassiinit, jotka ottivat sen haltuunsa vuonna 1090. Mongolikaani Hülegü-kaani tuhosi linnoituksen ja assassiinit 15. joulukuuta 1256 osana mongolien hyökkäystä Lähi-itään. Linnoitus itse säilyi valloittamattomana, mutta assassiinien viimeinen johtaja Ruknuddin Khor-shah luovutti sen lähes ilman taistelua toivoen mongolien olevan armollisia.
Vuonna 2004 maanjäristys vahingoitti linnakkeen rapautuvia raunioita entisestään.
Slovenialaiskirjailija Vladimir Bartol julkaisi vuonna 1938 assassiineista kertovan historiallisen romaanin nimeltä Alamut, joka on käännetty useille kielille. Romaani sai julkisuutta vuoden 2001 terrori-iskujen jälkeen. Siitä on tekeillä elokuva ja kirjan suomennos ilmestyi 2008.
Aili Siniluoto

Aili Adele Siniluoto (8. elokuuta 1899 Tampere – 14. helmikuuta 1978 Tampere) oli suomalainen lastenkirjailija.
Teoksia

Omalla nimellä:
Jänö Pupula ystävineen seikkailujen tiellä ; kuvitus Helga Sjöstedt. WSOY 1948
Sammakkosaaren vanki ; kuv. Rolf Sandqvist. Lasten oma kirjasto 11. WSOY 1953
Nimimerkillä Asto:
Ristinpolttaja. Suomen lut. evank. -yhdistys, Helsinki 1937, 3. painos ilmestyi 1945 nimellä Ristinpolttajat.
Sirkun suvi. Suomen lut. evank. -yhdistys, Helsinki 1938
Pieni lähetyssaarnaaja ; kirj. Elli-Marja Ilkka, Asto, K. Väre. Suomen luterilainen evankeliumiyhdistys, Helsinki 1946